Viborger Samler, 1837-04-06
Havnecommissionen i Aarhuus har i Anledning af den af en Deel Passagerer paa Dampskibet "Dania" forleden afgivne Erklæring, (see Samleren. No. 36) i Aarhuus Avis ladet indrykke efterstaaende, "J Aarhuus Stiftstidende af 21de ds, findes en Annonce fra nogle Passagerer ombord paa Dampskibet Dania, da dette den 19de f. M. afgik fra Kallundborg hertil, og efter angivet Ønske af Skibets Forer Hr. Capitain Berg, attesteres heri: "at de efter en saare haard Reise, formedelst Modvind og Storm, vare lige udfor Aarhuus om Aftenen (d. 19de) Kl. 11 1/2; men da der ikke var noget For at see og Luften var tyk med Snee byger, turde Skibets Forer ei driste sig til at gaae ind, især da der ei var noget Haab om, at Lodserne havde observeret dem og kunde komme dem til Hjelp. De maatte derfor under mange Besværligheder arbeide dem over til Mols, og ligge nu (d. 20de) der for Anker med en heel Storm." Men foruden denne Attestation om hvad Attestanterne kunde vide, indeholder Annoncen desuden Udfald og Beskyldninger mod undertegnede Commission, hvilke ere af den Natur, at man umuligen kunde være i Besiddelse af tilstrækkelige Beviser eller Grunde for dem. Disse Beskyldninger gaae ikke ud paa mindre. end en directe Paastand og en utilgivelig Forsømmelse fra Havnecommissionens Side; Paastand om at Fyret ikke har været tændt, og at Commissionen har udsat Menneskers Liv for den største Fare. Svære Beskyldninger, Og hvilke ere nu Beviserne eller Grundene, hvorpaa de støttes, Det er ene og allene de som indeholdes i den foranstaaende Attestation, eller fordi dHrr. Passagerer i en Storm med tyk Luft og Sneebygger ikke have kunne see Fyret, da Skibet om Natten Kl. 11 1/2 laae lige ud for Aarhuus, derfor tør man og derfor er man berettiget til at imputere Havnecommissionen utilgivelig Forsømmelse, Forsømmelse som har udsat Menneskers Liv for Fare, derfra tør man slutte med Bestemthed at Fyret ikke har været tændt. - Sandeligen, man maa have liden Agtelse for Retsindighed, naar man paa saadanne løse Grunde tør fremføre saa grove Beskyldninger. Og man maa have liden Agtelse for sig selv, naar man saaledes vil blotte sin Mangel paa Fornuft, for at kunne gjøre Effect i en Avis eller for at paradere der. – Havde man forgjeves afbenyttet paa Skibet Signal=Laterner og Skud, vilde der dog have været nogen Anledning til hine Paastande, men dette er ikke debiteret at være skeet og skal ei heller have fundet Sted. Men om Capitain Berg har debitteret, ja endog antaget, at Skibet laae lige ud for Aarhuus, saa maatte det dog falde enhver Tænkende ind, at han i et Veir, som det opgivne umueligen kunde have nogen fuldkommen Vished herom eller hvor nær Skibet var Byen. Ligeledes maatte det have faldet Hr. Berg og dHrr. Passagerer ind, at Fyret i Sneeveir og Storm ikke kan sees i den ellers almindelige Afstand, og at det følgeligen kunde være tændt uden at sees der hvor Skidet seilede. De øvrige Jnconseqvenser og Urimeligheder, som denne Annonce indeholder ville vi forbigaae. Hvad vi derimod endvidere høiligen troe at kunne dolere over, er, at man ikke, da Skibet ankom hertil den 20de Marts, har søgt at erholde Oplysnug, om og hvorvidt de fremsatte Paastande vare rigtige, hvilken Oplysning letteligen vilde have været at faae. Denne Ligegyldighed, denne Mangel paa udviist Sandhedskierlighed og Retskaffenhed finde vi uforsvarlig; der ere ei allene Fornærmelser mod os, men ogsaa mod Almeenheden, hvem man addresserer sig til, og det kan ikke feile at slige Skriverier maa tilintetgjøre den velgjørende Jndflydelse, som Offentlighed kunde have, thi misbruges den hyppigen, vil den snart tabe Tilliden. At gjøre opmærksom herpaa har isærdeleshed motiveret os til at udhæve det efter vor Formening saa meget Daddelværdige i denne Annonce; thi da vi naturligviis forbeholde vor Ret mod Jujurianterne, kunde vi korteligen have affærdiget Beskyldningerne. Commissionen, som ikke er paalagt selv at være Vogtere ved Fyret eller ved Havnen, har nemlig ufortøvet reqvireret et Undersøgelses-Forhør, optaget over Lodserne, og ved dette Forhør, som i Udskrift vil vorde tilstillet vedkommende Collegier, er det tilfulde oplyst ved flere Vidner, at saavel det ældre Fyr i Havnen, som og et i dette Aar paa den yderste Pynt af Havnen oprettet Fyr, have begge brændt den her omqvæstionerede Tid og den hele Nat. Ligeledes er det oplyst, at der den hele Natstedse har været Vagthold ved Havnen af Lodserne."¬